Lav et referat af nedenstående tekst:

Tekst:
SF vil gå til modangreb på den oprørske Özlem Cekic med samtale. Gruppeformand Pernille Vigsø Bagge mener, at Özlem Cekic ikke helt har fået fat i indholdet af skatteaftalen, som regeringspartiet SF var med til at indgå med Venstre og De Konservative for en uge siden. Pernille Vigsø Bagge vil rigtig gerne tale med Cekic, som lørdag kom hjem fra en rejse til USA. - Der er noget om reformen, som Özlem og jeg skal gennemgå, siger Vigsø Bakke til TV2 News. Efter at være kommet hjem fra USA fortsætter den nu tidligere SF-ordfører Özlem Cekic sit angreb på skatteaftalen. Hun finder den ude af balance socialt, fordi den i hendes øjne tager penge fra de fattigste og giver til de velhavende. Vigsø Bagge peger er på sin side på de sociale forbedringer, der er i skatteaftalen. - Der er gode SF-aftryk i reformen, siger gruppeformanden. Cekic er frataget alle sine ordførerskaber og må ikke udtale sig på vegne af SF, når hun ikke følger partidisciplinen og stemmer for den aftale, som partiet har tilsluttet sig. Foreløbig er hendes ordførerskaber kun suspenderet, fremgår det af Vigsø Bagges udtalelser. - Hun sætter sig meget op imod folketingsgruppen og den beslutning, fællesskabet har taget. Så kan vi ikke have, at hun har ordførerskaber over sommeren, indtil vi er klar på, hvad Özlem vil, siger Vigsø Bagge. - Hun kan ikke rigtigt bakke op om SF's linje. Så må vi bede om, at hun i en periode ikke taler på vegne af SF, siger gruppeformanden til TV2 News.

Referat:
SF's gruppeformand Pernille Vigsø Bagge vil gøre endnu et forsøg på at tale med den oprørske Özlem Cekic om skattereformen.